CELEX: 62015TN0178
Language: sk
Date: 2015-04-08 00:00:00
Title: Vec T-178/15: Žaloba podaná 8. apríla 2015 – Kohrener Landmolkerei a DHG/Komisia

27.7.2015   
            
            
               SK
            
            
               Úradný vestník Európskej únie
            
            
               C 245/30
            
         Žaloba podaná 8. apríla 2015 – Kohrener Landmolkerei a DHG/Komisia
   (Vec T-178/15)
   (2015/C 245/36)
   Jazyk konania: nemčina
   
      Účastníci konania
   
   
      Žalobkyne: Kohrener Landmolkerei GmbH (Penig, Nemecko), DHG Deutsche Heumilchgesellschaft mbH (Frohburg, Nemecko) (v zastúpení: A. Wagner, Rechtsanwalt)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie Európskej komisie z 2. marca 2015,
            
         
               —
            
            
               vyhovel námietke, ktorú žalobkyne podali 23. decembra 2014 v konaní so spisovou značkou AT-RSG-0007-01035.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú, že napadnuté rozhodnutie je potrebné zrušiť, pretože je nezákonné. V súlade s článkom 51 nariadenia (EÚ) č. 1151/2012 (1), v prípade ak chceli žalobkyne ako namietateľky podať námietku proti zápisu zaručenej tradičnej špeciality, museli v lehote troch mesiacov uplatniť námietku na vnútroštátnom orgáne. V tejto súvislosti uvádzajú, že k predmetnému zverejneniu (Ú. v. EÚ C 340, s. 6) došlo 30. septembra 2014 a námietka bola príslušnému vnútroštátnemu orgánu predložená 23. decembra 2014. Za následné zmeškanie lehoty žalobkyne nenesú zodpovednosť. Dodávajú, že žalobkyne nemohli ovplyvniť organizáciu času príslušného vnútroštátneho orgánu pokiaľ ide o postúpenie podaných námietok Komisii a že napadnuté rozhodnutie nezohľadňuje, že námietka bola podaná včas. Rozhodnutie vychádza len z dátumu doručenia Európskej komisii.
   Ďalej tvrdia, že článok 51 nariadenia č. 1151/2012 nestanovuje vnútroštátnym orgánom nijakú lehotu pre postúpenie. Relevantný je preto len moment podania námietky žalobkyňami na vnútroštátny orgán.
   
      (1)  Nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, s. 1).